Avlermøde-2016-frivilligopslag

Kære fødevarefæller Årets avlermøde står for døren, og vi har derfor brug for din hjælp. Hjælp til at få madlavningen til at spille sammen med vores dygtige kokke, hjælp til at lange øl og vand over disken i baren, hjælp til at rydde af og rydde op, og til at have styr på de tekniske forviklinger, der altid opstår. Hvis du følger dette link (http://kbhff.wikispaces.com/frivilligliste), kan du se en mere udspecificeret liste over tjanser. Skriv dig på, og så vil vi i ugerne op til kontakte dig med yderligere information (bemærk at tilmelding på wikien er bindende). Avlermødet bliver i år afholdt torsdag d. 27. oktober hos AFUK på Enghavevej 82B. Til dem som ikke har den fjerneste ide om, hvad avlermøde er, eller bare har hørt det omtalt uden egentlig at forstå konceptet, så læs videre! Avlermøde er årets møde mellem avlere og forskellige grupper af KBHFF. Det primære formål er at styrke fællesskabet avlerne imellem, og mellem fødevarefællesskabet og avlerne. De sidste par år har avlermødet bestået af to spor, som vi vil følge igen i år. Indkøbsgruppen mødes først og fremmest med avlerne for at evaluere på året der er gået og planlægge den næste sæson, bl.a. for at høre om avlerne har noget nyt og spændende på bedding for det kommende år. Samtidig mødes Distributionsgruppen med repræsentanter for lokalafdelingerne for at samle erfaringer på tværs af afdelingerne. Efter et fælles opsamlende møde, er der middag for alle (også de frivillige), med råvarer doneret af avlere. Hvis du synes det lyder fedt, så skynd dig at melde dig til på wikien. Vi har brug for ca. 35 frivillige på dagen. Skriv gerne til Louise på praktikant@kbhff.dk, hvis du har spørgsmål til de forskellige tjanser eller avlermødet i det hele taget. De bedste hilsner Maja & Louise / frivillige tovholdere